Official Journal L 066 , 13/03/1999 P. 0024 - 0025



EUROOPA PARLAMENDI JA NÕUKOGU DIREKTIIV 1999/3/EÜ, 22. veebruar 1999, ioniseeriva kiirgusega töödeldud toidu ja toidu koostisosade ühenduse loetelu kehtestamise kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 100a, võttes arvesse komisjoni ettepanekut,1 võttes arvesse majandus- ja sotsiaalkomitee arvamust,2 toimides asutamislepingu artiklis 189b sätestatud korras3 vastavalt lepituskomitees 8. detsembril 1998 heakskiidetud ühistekstile ning arvestades, et: Euroopa Parlamendi ja nõukogu 22. veebruari 1998. aasta direktiivi 1999/2/EÜ ioniseeriva kiirgusega töödeldud toitu ja toidu koostisosasid käsitlevate liikmesriikide õigusaktide ühtlustamise kohta,4 edaspidi "raamdirektiiv", artikli 4 lõigetes 1 ja 2 nähakse ette muid toiduaineid välistava nimekirja vastuvõtmine nende toiduainete kohta, mida võib töödelda ioniseeriva kiirgusega; nimetatud nimekiri kehtestatakse järk-järgult; kuivatatud maitsetaimed, vürtsid ja köögiviljasegud on sageli saastunud rahva tervist ohustavatest organismidest ja nende metaboliitidest; selliselt saastunud tooteid ei saa enam töödelda fumigandi või etüleenoksiidiga nende ainete võimalike toksiliste jääkproduktide tõttu; ioniseeriva kiirguse kasutamine on tõhus vahend nimetatud ainete asendamiseks; sellise töötlemise on heaks kiitnud toidu teaduskomitee; selline töötlemine on seetõttu rahva tervise kaitsmise huvides, ON VASTU VÕTNUD KÄESOLEVA DIREKTIIVI: Artikkel 1 1. Ilma et see piiraks ühenduse positiivse nimekirja kehtestamist vastavalt raamdirektiivi artikli 4 lõike 3 teisele lõigule, kehtestatakse käesolevas direktiivis esialgne positiivne nimekiri neist toitudest ja toidu koostisosadest (edaspidi "toiduained"), mida võib töödelda ioniseeriva kiirgusega, ning sel eesmärgil lubatud maksimumdoosid. 2. Asjaomaste toodete töötlemine ioniseeriva kiirgusega võib toimuda ainult vastavalt raamdirektiivi sätetele. Kontrollimeetodeid kasutatakse vastavalt raamdirektiivi artikli 7 lõikele 3. 3. Toiduained, mida võib töödelda ioniseeriva kiirgusega, ning maksimaalsed keskmised kogudoosid, mida võib anda, on loetletud lisas. Artikkel 2 Liikmesriigid ei või keelata, piirata või takistada vastavalt raamdirektiivi üldsätetele ja käesolevale direktiivile kiiritatud toiduainete turustamist sel alusel, et toiduaineid on sel viisil töödeldud. Artikkel 3 Käesolevat direktiivi võib muuta ainult asutamislepingu artiklis 100a ettenähtud korras. Artikkel 4 Liikmesriigid jõustavad käesoleva direktiivi järgimiseks vajalikud õigus- ja haldusnormid, selleks et lubada käesolevale direktiivile vastavate kiiritatud toiduainete turustamist ja kasutamist hiljemalt alates 20. septembrist 2000. Nad teatavad sellest komisjonile. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise viisi näeb ette liikmesriik. Artikkel 5 Käesolev direktiiv jõustub seitsmendal päeval pärast avaldamist Euroopa Ühenduste Teatajas. Artikkel 6 Käesolev direktiiv on adresseeritud liikmesriikidele. Brüssel, 22. veebruar 1999 Euroopa Parlamendi nimel president J. M. GIL-ROBLES Nõukogu nimel eesistuja K.-H. FUNKE LISA TOIDUAINED, MIDA ON LUBATUD KIIRITADA, JA MAKSIMAALSED KIIRGUSDOOSID Toiduaine liik Maksimaalne keskmine kiirguse koguneeldumisdoos (kGy) Kuivatatud maitsetaimed, vürtsid ja köögiviljasegud 10 1 EÜT C 336, 30.12.1988, lk 7 ja EÜT C 303, 2.12.1989, lk 15. 2 EÜT C 194, 31.7.1989, lk 14. 3 Euroopa Parlamendi 11. oktoobri 1989. aasta arvamus (EÜT C 291, 20.11.1989, lk 58), nõukogu 27. oktoobri 1997. aasta ühisseisukoht (EÜT C 389, 22.12.1997, lk 47) ja Euroopa Parlamendi 18. veebruari 1998. aasta otsus (EÜT C 80, 16.3.1998, lk 133). Nõukogu 25. jaanuari 1999. aasta otsus. Euroopa Parlamendi 28. jaanuari 1999. aasta otsus. 4 Vt EÜT L 66, 13.3.1999, lk 16.